# Europos Sąjungos C 165A/2015

| | ISSN 1977-0960 |
| --- | --- |
| Europos Sąjungos
  oficialusis leidinys | C 165A |
| | |
| Leidimas lietuvių kalba | Informacija ir pranešimai | 58 tomas2015m. gegužės 20d. |

ISSN 1977-0960

Europos Sąjungos

oficialusis leidinys

C 165A

Leidimas lietuvių kalba

Informacija ir pranešimai

58 tomas2015m. gegužės 20d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2015/C 165A/01 | Žmogiškųjų išteklių ir saugumo generalinis direktoratas — Pranešimas apie konkursą direktoriaus pareigoms (AD 14 kategorija) — Saugumo direktoratas (DG HR.DS), Briuselis — (Tarnybos nuostatų 29 straipsnio 2 dalis) — COM/2015/10359 | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2015/C 165A/01

Žmogiškųjų išteklių ir saugumo generalinis direktoratas — Pranešimas apie konkursą direktoriaus pareigoms (AD 14 kategorija) — Saugumo direktoratas (DG HR.DS), Briuselis — (Tarnybos nuostatų 29 straipsnio 2 dalis) — COM/2015/10359

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 20.5.2015 | LT | Europos Sąjungos oficialusis leidinys | CA 165/1 |
| --- | --- | --- | --- |

20.5.2015

LT

Europos Sąjungos oficialusis leidinys

CA 165/1

---

Žmogiškųjų išteklių ir saugumo generalinis direktoratas

Pranešimas apie konkursą direktoriaus pareigoms (AD 14 kategorija)

Saugumo direktoratas (DG HR.DS), Briuselis

(Tarnybos nuostatų 29 straipsnio 2 dalis)

COM/2015/10359

(2015/C 165 A/01)

Apie mus

Komisijos Saugumo direktoratas, priklausantis Žmogiškųjų išteklių ir saugumo generaliniam direktoratui, atsako už institucijos vidaus saugumo politiką. Šia politika siekiama užtikrinti, kad visose institucijos veiklos vietose žmonės, turtas ir informacija būtų tinkamai saugomi nuo kylančių saugumo ir saugos pavojų. Saugumo politika padeda Komisijai vykdyti savo įgaliojimus, taip pat institucinius ir teisinius įsipareigojimus, kaip antai pareigą rūpintis savo darbuotojais. Be to, ji padeda užtikrinti veiklos tęstinumą. Per ateinančius metus šioje srityje ryžtingai sieksime išlaikyti ir toliau gerinti darbo aplinkos kokybę, ir drauge stiprinti apsaugą nuo naujų pavojų, kylančių šiuo ribotų išteklių laikotarpiu.

Reaguodama į sparčią globalizaciją ir vis sudėtingesnius saugumo pavojus, veiksmingai savo darbuotojų, informacijos ir turto apsaugai užtikrinti Komisija ateinančiais metais pradės taikyti daug įvairių didesnės apsaugos priemonių.

Šiems uždaviniams įveikti, Komisijos saugumo politikai toliau formuoti ir tobulinti ir veiksmingam jos įgyvendinimui užtikrinti siūlome aukšto lygio pareigūno pareigas.

Siūlome

Komisija skelbia konkursą Saugumo direktorato direktoriaus pareigoms.

Konkurso laureatas bus atsakingas už visose Komisijos darbo vietose esančių darbuotojų, turto, veiklos ir informacijos saugą, saugumą ir apsaugą. Eidamas šias pareigas jis vadovaus Komisijos saugumo politikos formavimo, įgyvendinimo ir vertinimo darbui, veiksmingai reaguos į kylančius naujus pavojus, plėtos ryšius ir veiksmingai bendradarbiaus su partneriais iš kitų Europos institucijų ir nacionalinių saugumo tarnybų.

Saugumo direktorato direktorius vadovauja maždaug 200 darbuotojų, dirbančių šešiuose skyriuose Briuselyje ir Liuksemburge; šie darbuotojai sprendžia pačias įvairiausias saugumo problemas – pradedant fizine Komisijos pastatų apsauga, įskaitant sutarties su Komisijos saugos tarnyba Briuselyje administravimą, IT ir komunikacijos saugumo atitikties saugumo standartams tikrinimu ir baigiant kontržvalgyba ir kova su terorizmu.

Be to, direktoratas teikia Komisijos narių ir atvykusių labai svarbių asmenų apsaugos paslaugas, administruoja visą parą veikiantį reagavimo centrą, konsultuoja IT ir techninio saugumo klausimais, organizuoja saugumo mokymus visoms Komisijos tarnyboms ir atlieka tyrimus. Vykdydamas šias funkcijas direktoratas glaudžiai bendradarbiauja su kitų ES institucijų, valstybių narių ir tarptautinių organizacijų išorės saugumo tarnybomis.

Galiausiai Saugumo direktorato direktorius atsako už grupę, užtikrinančią Briuselyje ir Liuksemburge dirbančių darbuotojų sveikatos ir saugos darbe politiką, be kita ko, šios politikos vykdymo valdymo sistemų auditą ir susijusios mokymo programos administravimą.

Metinį biudžetą, už kurį direktorius yra atsakingas, sudaro maždaug 6 mln. EUR saugumo veiklai ir 40 mln. EUR saugos tarnyboms Briuselyje. Saugumo direktoratas administruoja maždaug 70 sutarčių su privačiomis įmonėmis ir per metus atlieka vidutiniškai 12 didelių viešojo pirkimo procedūrų.

Kad dirbtų veiksmingai, Saugumo direktorato direktorius turi gebėti užmegzti ir palaikyti veiksmingus ryšius su kitomis nacionalinėmis ir tarptautinėmis saugumo tarnybomis ir kitomis saugumo agentūromis, glaudžiai su jomis bendradarbiauti, taip pat ir dėl saugumo klausimų, ir užtikrinti, kad būtų laikomasi aukščiausių saugumo standartų. Tai yra nelengvas aukšto lygio valdymo ir vadovavimo uždavinys.

Ieškome

Atrinktas laureatas bus išskirtinių gabumų veiklus specialistas, kuris turėtų atitikti šiuos atrankos kriterijus:

| — | jis turi turėti didelę darbo su susijusiais saugumo aspektais, visų pirma Europos Sąjungos kontekste, patirtį, įskaitant įrodytą sėkmingo darbo patirtį, įgytą einant aukšto lygio šios srities vadovo pareigas, ir lyderio patirtį; |
| --- | --- |

—

jis turi turėti didelę darbo su susijusiais saugumo aspektais, visų pirma Europos Sąjungos kontekste, patirtį, įskaitant įrodytą sėkmingo darbo patirtį, įgytą einant aukšto lygio šios srities vadovo pareigas, ir lyderio patirtį;

| — | jis turi išmanyti bendrą saugumo kontekstą ir su saugumu susijusias problemas, suvokti, ko reikia siekiant sėkmingai užtikrinti saugumą; |
| --- | --- |

—

jis turi išmanyti bendrą saugumo kontekstą ir su saugumu susijusias problemas, suvokti, ko reikia siekiant sėkmingai užtikrinti saugumą;

| — | jis turi išmanyti su saugumu susijusius reglamentavimo ir politikos aspektus ir turėti šios srities vadovavimo patirties; |
| --- | --- |

—

jis turi išmanyti su saugumu susijusius reglamentavimo ir politikos aspektus ir turėti šios srities vadovavimo patirties;

| — | jis turi puikiai išmanyti, ką ir kaip veikia ES institucijos, kaip jos sąveikauja, taip pat puikiai išmanyti su direktorato veikla susijusias ES politikos kryptis ir tarptautinius veiksmus; |
| --- | --- |

—

jis turi puikiai išmanyti, ką ir kaip veikia ES institucijos, kaip jos sąveikauja, taip pat puikiai išmanyti su direktorato veikla susijusias ES politikos kryptis ir tarptautinius veiksmus;

| — | jis turi gebėti reikiamu ir aukščiausiu lygmenimis užmegzti ir palaikyti veiksmingus ir patikimus ryšius ir bendradarbiauti saugumo klausimais su ES institucijomis, tarptautinėmis, nacionalinėmis ir vietos valdžios institucijomis, tarptautinėmis organizacijomis; |
| --- | --- |

—

jis turi gebėti reikiamu ir aukščiausiu lygmenimis užmegzti ir palaikyti veiksmingus ir patikimus ryšius ir bendradarbiauti saugumo klausimais su ES institucijomis, tarptautinėmis, nacionalinėmis ir vietos valdžios institucijomis, tarptautinėmis organizacijomis;

| — | jis turi turėti nacionalinio, europinio ir (arba) tarptautinio masto biudžeto, finansų ir žmogiškųjų išteklių valdymo patirties; |
| --- | --- |

—

jis turi turėti nacionalinio, europinio ir (arba) tarptautinio masto biudžeto, finansų ir žmogiškųjų išteklių valdymo patirties;

| — | jis turi sugebėti pateikti aiškią direktorato vaidmens ir ateities viziją; |
| --- | --- |

—

jis turi sugebėti pateikti aiškią direktorato vaidmens ir ateities viziją;

| — | jis turi gebėti vadovauti dideliam kolektyvui ir jį motyvuoti Europos, daugiakultūrėje ir daugiakalbėje aplinkoje; |
| --- | --- |

—

jis turi gebėti vadovauti dideliam kolektyvui ir jį motyvuoti Europos, daugiakultūrėje ir daugiakalbėje aplinkoje;

| — | jis turi turėti puikių bendravimo žodžiu ir raštu įgūdžių, kad galėtų veiksmingai ir įtikinamai bendrauti su visuomene, vidaus ir išorės suinteresuotosiomis šalimis. |
| --- | --- |

—

jis turi turėti puikių bendravimo žodžiu ir raštu įgūdžių, kad galėtų veiksmingai ir įtikinamai bendrauti su visuomene, vidaus ir išorės suinteresuotosiomis šalimis.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo pažymėjimą, leidžiantį dirbti su įslaptinta informacija (TOP SECRET) (asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus saugumo patikrą pagal galiojančius nacionalinius saugumo įstatymus ir teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Atrinktas kandidatas bus paskirtas eiti pareigas su sąlyga, kad jam išduotas galiojantis asmens patikimumo pažymėjimas.

Kandidatai privalo (tinkamumo reikalavimai)

Atrankos etapu kandidatų paraiškos bus svarstomos atsižvelgiant į toliau nurodytus formalius kriterijus, kuriuos būtina atitikti iki paraiškų pateikimo termino.

| 1. | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

1.

Pilietybė: kandidatas turi turėti vienos iš Europos Sąjungos valstybių narių pilietybę.

| 2. | Universitetinis išsilavinimas arba diplomas: kandidatas privalo turėti:






  i) | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

2.

Universitetinis išsilavinimas arba diplomas: kandidatas privalo turėti:

i)

arba diplomu patvirtintą ketverių metų ar ilgesnį užbaigtą universitetinį išsilavinimą,

| ii) | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

ii)

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| 3. | Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus.

  Vadovavimo patirtis: iš jų bent 5 metus einant aukšto lygio vadovo pareigas (1), tiesiogiai susijusias su siūlomų pareigų darbo sritimi. |
| --- | --- |

3.

Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus.

Vadovavimo patirtis: iš jų bent 5 metus einant aukšto lygio vadovo pareigas (1), tiesiogiai susijusias su siūlomų pareigų darbo sritimi.

| 4. | Kalbos: labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą ES oficialiąją kalbą. |
| --- | --- |

4.

Kalbos: labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą ES oficialiąją kalbą.

| 5. | Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą). |
| --- | --- |

5.

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą).

Nepriklausomumas ir interesų deklaravimas

Prieš pradėdami eiti savo pareigas kandidatai turi patvirtinti, kad tarnaudami viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jų nepriklausomumo.

Skyrimas ir įdarbinimo sąlygos

Direktorių nustatyta atrankos ir įdarbinimo tvarka atrinks ir skirs Europos Komisija (dar žr. Su vyresniaisiais pareigūnais susijusios politikos apžvalginį dokumentą (3)). Atrankos metu į Komisijos paskyrimų patariamojo komiteto rengiamą pokalbį pakviestieji kandidatai pirma turės dalyvauti vertinimo centro, kuriame dirba nepriklausomi įdarbinimo konsultantai, procedūrose.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (4).

A 14 lygio Europos Sąjungos pareigūnų darbo užmokestis ir įdarbinimo sąlygos nustatyti Tarnybos nuostatuose. Informuojame kandidatus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Direktoriaus darbo vieta yra Briuselyje.

Lygios galimybės

Europos Sąjunga vykdo lygių galimybių politiką.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų ir profesinės patirties reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu

https://ec.europa.eu/dgs/human-resources/seniormanagementvacancies/

Šioje interneto svetainėje rasite visus nurodymus, ką daryti kiekvienu registracijos etapu.

Turite turėti veikiantį e. pašto adresą. Jis bus naudojamas jūsų registracijai, be to, juo jums bus pranešama apie atrankos procedūros rezultatus. Todėl jeigu jūsų e. pašto adresas pasikeis, būtina apie tai pranešti Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8  000 spaudos ženklų). Ir gyvenimo aprašymas, ir motyvacinis laiškas turi būti parašyti anglų, prancūzų arba vokiečių kalba.

Baigęs registraciją internete, ekrane pamatysite registracijos numerį, kurį turite pasižymėti ir įsiminti, – tai bus jūsų atpažinties numeris tvarkant visus su jūsų paraiška susijusius klausimus.

Jums suteiktu numeriu patvirtinama, kad jūsų įvesti duomenys užregistruoti, o registracija baigta.

Jei patvirtinimo numerio negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš įdarbinantis generalinis direktoratas.

Jeigu dėl negalios negalite užpildyti registracijos formos internetu, spausdintinę paraišką (gyvenimo aprašymą ir motyvacinį laišką) galite išsiųsti registruotu laišku šiuo adresu:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË

  , ir aiškiai užrašyti šią nuorodą:

  Vacancy for a Director function in DG.HR.DS, COM/2015/10359

  (pašto spaudo data turi būti ne vėlesnė nei galutinė registracijos data). Tolesnis Komisijos ir jūsų bendravimas vyks paštu. Prie paraiškos formos turite pridėti pripažintos institucijos išduotą neįgalumo pažymėjimą. Taip pat atskirame lape turėtumėte nurodyti, kokių specialių priemonių, jūsų manymu, reikia, kad jums būtų lengviau dalyvauti atrankoje.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu:

HR-A2-MANAGEMENT-ONLINE@ec.europa.eu

Galutinis terminas

Galutinis registracijos terminas – 2015 m. birželio 18 d., 12 val. Briuselio laiku; vėliau registracija internetu negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komitetų darbas yra konfidencialus. Kandidatams draudžiama tiesiogiai arba netiesiogiai susisiekti su šių komitetų nariais arba prašyti kitų asmenų tai daryti jų vardu.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (5).

---

(1)  Gyvenimo aprašymuose aprašydami šių bent penkerių metų aukšto lygio vadovavimo patirtį, kandidatai turėtų nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir vadovų skaičių.

(2)  http://ec.europa.eu/languages/policy/linguistic-diversity/official-languages-eu_lt.htm

(3)  http://ec.europa.eu/civil_service/docs/official_policy_en.pdf

(4)  Atrankos komisija užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(5)  OL L 8, 2001 1 12, p. 1.

---